[Foto’s] Ontstoke inwoners steek busse aan die brandEen van die busse wat aan die brand gesteek is. Foto: Verskaf ŉ Groep van ongeveer 150 ontstoke inwoners het Dinsdag Pretoria se strate ingevaar en onder meer twee busse aan die brand gesteek. Konst. Tumisang Moloto, polisiewoordvoerder, het Woensdag gesê die groep inwoners van Atteridgeville, in die weste van die stad, het aan ŉ gewelddadige protesaksie deelgeneem. Hulle is glo ontevrede oor ŉ nuwe behuisingskema in Uitbreiding 6, wat glo mense van buite gelok het. “Die groep het omstreeks 14:00 twee busse wat aan die Atteridgeville-busdiens behoort aan die brand gesteek en een bus beskadig,” het Moloto gesê. Niemand is tydens die voorval beseer nie en niemand is nog in verband met die voorval in hegtenis geneem nie. Moloto het gesê die polisie in steeds in die gebied om ŉ wakende oog oor die situasie te hou. Een van die busse wat aan die brand gesteek is. Foto: Verskaf